ประกาศกระทรวงสาธารณสุขประกาศกระทรวงสาธารณสุขเรื่อง หลักเกณฑ์ วิธีการและเงื่อนไขการแต่งตั้งกรรมการผู้ทรงคุณวุฒิในคณะกรรมการเชื้อโรคและพิษจากสัตว์พ.ศ. ๒๕๕๙ โดยที่เป็นการสมควรกำหนดหลักเกณฑ์วิธีการและเงื่อนไขการแต่งตั้งกรรมการผู้ทรงคุณวุฒิในคณะกรรมการเชื้อโรคและพิษจากสัตว์เพื่อให้เกิดความชัดเจน โปร่งใส และเป็นไปตามพระราชบัญญัติเชื้อโรคและพิษจากสัตว์พ.ศ. ๒๕๕๘อาศัยอำนาจตามความในมาตรา๕ วรรคหนึ่ง และมาตรา ๗ วรรคสาม แห่งพระราชบัญญัติเชื้อโรคและพิษจากสัตว์ พ.ศ.๒๕๕๘ รัฐมนตรีว่าการกระทรวงสาธารณสุข จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงสาธารณสุขเรื่อง หลักเกณฑ์ วิธีการและเงื่อนไขการแต่งตั้งกรรมการผู้ทรงคุณวุฒิในคณะกรรมการเชื้อโรคและพิษจากสัตว์พ.ศ. ๒๕๕๙ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ การแต่งตั้งกรรมการผู้ทรงคุณวุฒิตามมาตรา๗ (๓) ให้อธิบดีกรมวิทยาศาสตร์การแพทย์มีหนังสือแจ้งให้นายกแพทยสภานายกสัตวแพทยสภา นายกสภาเทคนิคการแพทย์ นายกสภาเภสัชกรรม และนายกสภาวิชาชีพวิทยาศาสตร์และเทคโนโลยีดำเนินการเสนอรายชื่อบุคคลของแต่ละสภาวิชาชีพไปให้อธิบดีกรมวิทยาศาสตร์การแพทย์ภายในระยะเวลาที่กำหนดเพื่อรัฐมนตรีว่าการกระทรวงสาธารณสุขแต่งตั้งเป็นกรรมการผู้ทรงคุณวุฒิต่อไปการเสนอรายชื่อตามวรรคหนึ่งให้เสนอรายชื่อได้สภาวิชาชีพละไม่เกินสองคน พร้อมทั้งประวัติ ผลงานและความยินยอมของบุคคลซึ่งได้รับการเสนอรายชื่อตามแบบที่อธิบดีกรมวิทยาศาสตร์การแพทย์กำหนดโดยบุคคลดังกล่าวต้องมีคุณสมบัติและไม่มีลักษณะต้องห้าม ดังต่อไปนี้(๑)เป็นผู้ประกอบวิชาชีพภายใต้การควบคุมของสภาวิชาชีพนั้น(๒)มีความรู้และประสบการณ์ด้านเชื้อโรคหรือพิษจากสัตว์(๓)ไม่มีลักษณะต้องห้ามตามมาตรา ๘ให้อธิบดีกรมวิทยาศาสตร์การแพทย์เสนอรายชื่อบุคคลที่ผ่านการตรวจสอบคุณสมบัติและลักษณะต้องห้ามพร้อมทั้งข้อมูลที่เกี่ยวข้องต่อรัฐมนตรีว่าการกระทรวงสาธารณสุขเพื่อพิจารณาแต่งตั้งเป็นกรรมการผู้ทรงคุณวุฒิตามมาตรา๗ (๓)ข้อ๔ การแต่งตั้งกรรมการผู้ทรงคุณวุฒิตามมาตรา๗ (๔) ให้มีคณะกรรมการคัดเลือกกรรมการผู้ทรงคุณวุฒิตามมาตรา ๗ (๔) คณะหนึ่งประกอบด้วยประธานกรรมการคนหนึ่งและกรรมการอีกสามคนซึ่งปลัดกระทรวงสาธารณสุขแต่งตั้งและให้ปลัดกระทรวงสาธารณสุขแต่งตั้งข้าราชการกรมวิทยาศาสตร์การแพทย์เป็นเลขานุการและผู้ช่วยเลขานุการอีกตำแหน่งละหนึ่งคนให้คณะกรรมการตามวรรคหนึ่งมีอำนาจหน้าที่ดำเนินการคัดเลือกบุคคลเสนอต่อปลัดกระทรวงสาธารณสุขเพื่อให้เสนอรายชื่อต่อรัฐมนตรีว่าการกระทรวงสาธารณสุขพิจารณาแต่งตั้งเป็นกรรมการผู้ทรงคุณวุฒิตามมาตรา๗ (๔)ข้อ ๕ การประชุมคณะกรรมการตามข้อ๔ ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคณะกรรมการตามวรรคหนึ่งถ้าประธานกรรมการไม่มาประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งขึ้นทำหน้าที่แทนการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๖ การแต่งตั้งกรรมการผู้ทรงคุณวุฒิตามมาตรา๗ (๓) และ (๔) ในวาระต่อไป ให้เริ่มดำเนินการก่อนครบวาระการดำรงตำแหน่งของกรรมการผู้ทรงคุณวุฒิไม่น้อยกว่าหกสิบวันข้อ๗ ในกรณีที่กรรมการผู้ทรงคุณวุฒิตามมาตรา ๗(๓) พ้นจากตำแหน่งก่อนวาระและจำเป็นต้องแต่งตั้งกรรมการผู้ทรงคุณวุฒิแทนให้อธิบดีกรมวิทยาศาสตร์การแพทย์มีหนังสือแจ้งให้นายกสภาวิชาชีพที่เสนอรายชื่อกรรมการผู้ทรงคุณวุฒิตามมาตรา๗ (๓) ซึ่งพ้นจากตำแหน่งก่อนวาระนั้นดำเนินการตามข้อ ๓ วรรคหนึ่งและวรรคสองและให้อธิบดีกรมวิทยาศาสตร์การแพทย์ดำเนินการเสนอรายชื่อตามข้อ ๓ วรรคสามโดยอนุโลมในกรณีที่กรรมการผู้ทรงคุณวุฒิตามมาตรา๗ (๔) พ้นจากตำแหน่งก่อนวาระและจำเป็นต้องแต่งตั้งกรรมการผู้ทรงคุณวุฒิแทนให้ดำเนินการตามข้อ ๔ และข้อ ๕ โดยอนุโลมข้อ๘ ให้ปลัดกระทรวงสาธารณสุขรักษาการตามประกาศนี้ประกาศ ณ วันที่ ๑๑เมษายน พ.ศ. ๒๕๕๙ปิยะสกล สกลสัตยาทรรัฐมนตรีว่าการกระทรวงสาธารณสุขปริยานุช/จัดทำ๑๖ พฤษภาคม๒๕๕๙วริญา/ตรวจ๒๖ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๑๐ ง/หน้า ๑๗/๑๓ พฤษภาคม ๒๕๕๙